ຈາກອັຟການິສຖານ ໄປຫາໂບລີເວຍ ພວກແມ່ຍິງ ພາກັນທ້າທາຍ ຄວາມຕາຍ ຕໍ່ສູ້ເພື່ອສິດທິ
ແມ່ຍິງທີ່ກ້າຫານ 10 ຄົນ ໄດ້ຮັບລາງວັນ Women of Courage ຈາກກະຊວງການຕ່າງປະເທດ ສະຫະລັດ ທີ່ນະຄອນຫລວງວໍຊິງຕັນ ເນື່ອງໃນວັນ ແມ່ຍິງສາກົນ.
ຈາກອັຟການິສຖານ ໄປຫາ ໂບລີເວຍ ບັນດາແມ່ຍິງພາກັນ ທ້າທາຍການຂົ່ມຂູ່ຕໍ່ຊີວິດຂອງເຂົາເຈົ້າ ແລະຕໍ່ສູ້ເພື່ອສິດທິ ຂອງປະຊາຊົນຂອງເຂົາເຈົ້າ ໂດຍພາກັນປົກປ້ອງຄວາມສະ ເໝີພາບທາງເພດ ເສລີພາບໃນການສະແດງອອກ ແລະສິດ ທິຂັ້ນພື້ນຖານຂອງມະນຸດ ນັກຂ່າວວີໂອເອ Sharon Behn ມີລາຍງານກ່ຽວກັບແມ່ຍິງບາງຄົນ ໃນຈຳນວນ 10 ຄົນ ທີ່ໄດ້ ຮັບລາງວັນWomen of Courage Award ຫລືແມ່ຍິງແຫ່ງ ຄວາມກ້າຫານຂອງກະຊວງການຕ່າງປະເທດສະຫະລັດ ປະຈຳປີນີ້ ຊຶ່ງດາຣາຈະນຳເອົາລາຍລະອຽດ ມາສະເໜີທ່ານ ລາງວັນ Women of Courage Award ຫລື ແມ່ຍິງແຫ່ງຄວາມກ້າຫານ ຂອງລັດຖະບານສະຫະລັດ ແມ່ນໃຫ້ການຮັບຮູ້ແກ່ພວກແມ່ຍິງ ທີ່ໄດ້ສະແດງໃຫ້ເຫັນເຖິງຄວາມພິລາດອາດຫານເປັນພິເສດ ໃນຂະນະທີ່ຕໍ່ສູ້ເພື່ອສັນຕິພາບແລະຄວາມຍຸດຕິທຳ ແມ່ນແຕ່ພາຍໃຕ້ການຂົ່ມຂູ່ຂອງຄວາມຮຸນແຮງຫລືອັນຕະລາຍຕໍ່ຮ່າງກາຍ ແລະຄວາມຕາຍ ກະຊວງການຕ່າງປະເທດສະຫະລັດມອບລາງວັນນີ້ ໃຫ້ທຸກໆປີເພື່ອສະເຫລີມສະຫລອງ ວັນແມ່ຍິງສາກົນ ຊຶ່ງຕົກຖືກວັນທີ 8 ມີນາ ຈາກເຂດແນວໜ້າຂອງສົງຄາມໃນປະເທດຊີເຣຍ ໄປຫາທ້ອງຖະໜົນຂອງປະເທດມຽນ ມາ ແລະເຂົ້າໄປຮອດພາກຕາເວັນຕົກສຽງເໜືອຂອງປາກິສຖານ ແມ່ຍິງພວກນີ້ແມ່ນໄດ້ ພາກັນຕໍ່ສູ້ເພື່ອໃຫ້ມີການປ່ຽນແປງ Majd Chourbaji ຈາກຊີເຣຍ ໄດ້ຖືກທຳລະມານຢູ່ໃນຄຸກຂອງປະທານາທິບໍດີ Bashar al-Assad ບັດນີ້ ນາງຕໍ່ສູ້ເພື່ອສິດທິຂອງພວກນັກໂທດ ອິງຕາມຮອງລັດຖະມົນຕີຕ່າງ ປະເທດ Heather Higginbottom ຜູ້ປະກາດມອບລາງວັນ ຮອງລັດຖະມົນຕີ Heather Higginbottom ກ່າວວ່າ ທ່ານນາງ Chourbaji ກ່າວວ່າ ພວກນັກໂທດໃນຄຸກຊີເຣຍຖືກສາດນ້ຳກົດໃສ່ ແມ່ຍິງກໍ ຖືກຂົ່ມຂຶນສຳເລົາ ຫລາຍໆຄົນໄດ້ເສຍຊີວິດ ລາວເວົ້າວ່າ ລາວຍັງໄດ້ຍິນສຽງຮ້ອງກິ້ດ ຂອງພວກເຂົາເຈົ້າ ຢູ່ໃນໃຈຂອງລາວຢູ່ ທ່ານນາງ Chourbaji ເວົ້າວ່າ May Sabe Phyu ຕໍ່ສູ້ເພື່ອສິດທິຂອງແມ່ຍິງ ໃນປະເທດມຽນມາ ລາວເວົ້າວ່າ ຢູ່ໃນ ປະເທດຂອງລາວ ມີໜ້ອຍຄົນທີ່ຈະຍອມຮັບວ່າມີການຈຳແນກກີດກັນທາງເພດ ທ່ານນາງ May Sabe Phyu ເວົ້າວ່າ ຢູ່ໃນເຂດຮ່ອມພູ SWAT ໃນພາກຕາເວັນຕົກສຽງເໜືອຂອງປາກິສຖານ ບ່ອນທີ່ພວກ ຕາລີບານຍັງເຄື່ອນໄຫວປະຕິບັດການຢູ່ ແລະສາວນ້ອຍ Malala Yousufzai ໄດ້ຖືກ ຍິງນັ້ນ Tabassum Adnan ກໍກຳລັງນຳພາການຕໍ່ສູ້ທີ່ຄ້າຍຄືກັນນັ້ນ ທ່ານນາງ Adnan ກ່າວວ່າ ພວກແມ່ຍິງຕ້ອງເວົ້າອອກມາເພື່ອສິດທິຂອງຕົນເອງ ເຖິງ ແມ່ນຈະປະເຊີນໜ້າກັບໄພຂົ່ມຂູ່ກໍຕາມ ທ່ານນາງ Adnan ເວົ້າວ່າ ນັກຂ່າວໜັງສືພິມ Nadia Sharmeen ທີ່ຖືກທຸບຕີຈົນເກືອບຕາຍ ຍ້ອນໄດ້ລາຍງານ ຂ່າວກ່ຽວກັບການໂຮມຊຸມນຸມ ຂອງພວກນັບຖືສາສະໜາອິສລາມຢ່າງຮຸນແຮງເຄັ່ງຄັດ ນັ້ນ ໄດ້ກ່າວຕາງໜ້າພວກແມ່ຍິງທັງໝົດ ທີ່ໄດ້ຮັບລາງວັນ ທ່ານນາງ Nadia Sharmeen ກ່າວວ່າ